mithali raj rises to top spot in icc batswomen ranking
ఐసీసీ వన్డే ర్యాంకింగ్స్.. అగ్రస్థానంలో మిథాలీ రాజ్
టీమిండియా కెప్టెన్ విరాట్ కోహ్లి వన్డేల్లో అగ్రస్థానానికి చేరుకున్న రోజునే.. మహిళా క్రికెట్ జట్టు కెప్టెన్ మిథాలీ రాజ్ కూడా ఐసీసీ వన్డే బ్యాట్స్‌విమెన్ ర్యాంకింగ్స్‌లో టాప్ ప్లేస్‌కి చేరుకుంది.
TNN | Updated:
Oct 30, 2017, 06:00PM IST
టీమిండియా కెప్టెన్ విరాట్ కోహ్లి వన్డేల్లో అగ్రస్థానానికి చేరుకున్న రోజునే.. మహిళా క్రికెట్ జట్టు కెప్టెన్ మిథాలీ రాజ్ కూడా ఐసీసీ వన్డే బ్యాట్స్&zwnj;విమెన్ ర్యాంకింగ్స్&zwnj;లో టాప్ ప్లేస్&zwnj;కి చేరుకుంది. 753 పాయింట్లు సాధించిన మిథాలీ నంబర్ 1గా నిలవగా, ఆస్ట్రేలియాకు చెందిన ఇల్లీస్ పెర్రీ, న్యూజిలాండ్ క్రికెటర్ అమీ సాటెర్&zwnj;ర్త్&zwnj;వైట్ చెరో స్థానం ఎగబాకి.. రెండు, మూడు స్థానాల్లో కొనసాగుతున్నారు. గాయం కారణంగా ఇంగ్లాండ్&zwnj;తో సిరీస్&zwnj;కు దూరమైన ఆస్ట్రేలియాకు ప్లేయర్ మెగ్ లన్నింగ్ ఒకటో స్థానం నుంచి నాలుగో స్థానానికి పడిపోయింది.
బౌలర్ల జాబితాలో ఝులన్ గోస్వామి రెండో స్థానాన్ని నిలబెట్టుకుంది. దక్షిణాఫ్రికాకు చెందిన మరిజన్నే కప్ తొలిస్థానంలో కొనసాగుతోంది. ఐసీసీ మహిళల ఛాంపియన్స్ సిరీస్&zwnj;లో ఇంగ్లండ్&zwnj;పై 2-1 తేడాతో నెగ్గిన ఆస్ట్రేలియా వన్డే ర్యాంకింగ్స్&zwnj;లో అగ్రస్థానానికి చేరుకుంది. ఈ నెల ఆరంభంలో ఇంగ్లాండ్ టాప్ పొజిషన్&zwnj;కు చేరుకోగా.. మళ్లీ ఆసీస్ దాన్ని చేజిక్కించుకుంది.